NORAKSTS

|  |  |
| --- | --- |
| 26.05.2022. | Nr.8/8 |

###### GROZĪJUMI JELGAVAS VALSTSPILSĒTAS DOMES 2022. GADA 25. MARTA LĒMUMĀ NR.5/7 “NOTEIKUMU “KĀRTĪBA, KĀDĀ ORGANIZĒJAMA IZGLĪTOJAMO NODARBINĀTĪBA VASARAS BRĪVLAIKĀ JELGAVAS VALSTSPILSĒTĀ” APSTIPRINĀŠANA”

(ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, A.Rublis, A.Tomašūns, G.Kurlovičs), **PRET – nav**, **ATTURAS – nav**,

Saskaņā ar likuma “Par pašvaldībām” 12. pantu un 41. panta pirmās daļas 2. punktu, Darba likuma 149. panta pirmo daļu un Ministru kabineta 2015. gada 24. novembra noteikumiem Nr. 656 “Noteikumi par minimālās mēneša darba algas apmēru normālā darba laika ietvaros un minimālās stundas tarifa likmes aprēķināšanu”,

**JELGAVAS VALSTSPILSĒTAS DOME NOLEMJ:**

Izdarīt Jelgavas valstspilsētas domes 2022. gada 25. marta lēmuma Nr.5/7 “Noteikumu “Kārtība, kādā organizējama izglītojamo nodarbinātības vasaras brīvlaikā Jelgavas valstspilsētā” apstiprināšana” pielikumā (turpmāk – noteikumi) šādus grozījumus:

1. Noteikumu 7. punktā:
   1. Izteikt pirmo teikumu šādā redakcijā:

“Darba samaksu izglītojamajam izmaksā atbilstoši izglītojamā nostrādātajam stundu skaitam un saskaņā ar MK Nr. 656 noteikto minimālo stundas tarifa likmi, piemērojot to minimālo stundas tarifa likmi, kura nodarbinātības īstenošanas laikā ir augstākā.”

* 1. Papildināt aiz pirmā teikuma ar teikumu šādā redakcijā:

“Kompensāciju par neizmantoto ikgadējo atvaļinājumu aprēķina, pieņemot, ka mēnesī ir 31 kalendārā diena.”

1. Izteikt noteikumu 6. un 7. pielikuma 4.1. apakšpunktu šādā redakcijā:

“4.1. izglītojamo darba algai pilnā apmērā atbilstoši izglītojamā nostrādātajam stundu skaitam un Ministru kabineta 2015. gada 24. novembra noteikumos Nr. 656 „Noteikumi par minimālās mēneša darba algas apmēru normālā darba laika ietvaros un minimālās stundas tarifa likmes aprēķināšanu” noteiktajai minimālajai stundas tarifa likmei, piemērojot to minimālo stundas tarifa likmi, kura nodarbinātības īstenošanas laikā ir augstākā.”

1. Izteikt noteikumu 6. un 7. pielikuma 4.3. apakšpunktu šādā redakcijā:

“4.3. kompensācijas izmaksai izglītojamiem par neizmantoto ikgadējo atvaļinājumu, atbilstoši nostrādātajam periodam, pieņemot, ka mēnesī ir 31 kalendārā diena.”

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 27. maijā